Neuvoston asetus (ETY) N:o 2641/84, annettu 17 päivänä syyskuuta 1984, yhteisen kauppapolitiikan lujittamisesta erityisesti suojauduttaessa laittomilta kauppatavoilta



Virallinen lehti nro L 252 , 20/09/1984 s. 0001 - 0006

Suomenk. erityispainos Alue 11 Nide 11 s. 0151

Espanjank. erityispainos: Luku 11 Nide 21 s. 0078

Ruotsink. erityispainos Alue 11 Nide 11 s. 0151

Portugalink. erityispainos: Luku 11 Nide 21 s. 0078



NEUVOSTON ASETUS (ETY) N:o 2641/84, annettu 17 päivänä syyskuuta 1984, yhteisen kauppapolitiikan lujittamisesta erityisesti suojauduttaessa laittomilta kauppatavoilta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon maatalouden yhteisen markkinajärjestelyn perustamista koskevan sääntelyn sekä perustamissopimuksen 235 artiklan nojalla annetun sääntelyn, joita sovelletaan maataloustuotteiden jalostuksessa syntyneisiin tuotteisiin sekä erityisesti näiden sääntelyiden sellaiset säännökset, jotka antavat mahdollisuuden poiketa siitä yleisestä periaatteesta, että määrällinen rajoitus tai vaikutukseltaan vastaava toimenpide voidaan korvata ainoastaan näissä sääntelyissä tarkoitetuilla toimenpiteillä, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että yhteisen kauppapolitiikan on perustuttava yhtenäisille periaatteille erityisesti kaupallisen suojautumisen osalta; tämän politiikan merkittäviä tekijöitä ovat polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 23 päivänä heinäkuuta 1984 annettu neuvoston asetus 2176/84(3) sekä asetuksen (ETY) N:o 288/82(4), sellaisena kuin se on muutettuna asetuksilla (ETY) N:o 899/83(5), (ETY) N:o 1765/82(6) ja (ETY) N:o 1766/82(7), sellaisena kuin se on muutettuna asetuksilla (ETY) N:o 35/83(8) ja (ETY) N:o 101/84(9), mukaisesti vahvistetut tuontiin sovellettavat menettelyt, saatujen kokemusten ja sellaisten Eurooppa-neuvostossa vuoden 1982 kesäkuussa tehtyjen päätelmien perusteella, joissa katsottiin, että oli erittäin tärkeää puolustaa tehokkaasti yhteisön oikeutettuja etuja asianmukaisissa elimissä ja erityisesti GATT:ssa (tullitariffeja ja kauppaa koskeva yleissopimus) ja varmistaa, että yhteisö kauppapolitiikkaa hoitaessaan toimii yhtä nopeasti ja tehokkaasti kuin kauppakumppaninsa, on osoittautunut tarpeelliseksi lujittaa yhteistä kauppapolitiikkaa erityisesti sellaisilla aloilla, joita jo annettu sääntely ei koske, tätä varten on syytä toteuttaa menettelyt, jotka antavat yhteisölle mahdollisuuden - ryhtyä toimiin laittomia kauppatapoja vastaan niistä aiheutuvan vahingon poistamiseksi, - varmistaa, että sen oikeuksia käytetään täysimääräisesti kolmansien maiden kauppatapojen osalta, erityisesti on oltava mahdollista, että yhteisö voi poistaa kolmansien maiden sellaisista kauppatavoista aiheutuneen vahingon, joiden laittomuus on ilmeistä sen vuoksi, että ne eivät kansainvälisten kauppatapojen osalta ole yhdenmukaisia kansainvälisen oikeuden tai yleisesti hyväksyttyjen sääntöjen kanssa, näiden menettelyjen yhteydessä toteutetut toimenpiteet eivät kuitenkaan saa rajoittaa muita toimenpiteitä tapauksissa, jotka eivät kuulu tämän asetuksen soveltamisalaan ja jotka voidaan toteuttaa suoraan perustamissopimuksen 113 artiklan nojalla, yhteisön on toimittava noudattaen kansainvälisiä velvoitteitaan, ja jos nämä velvoitteet johtuvat sopimuksista, ylläpidettävä sitä oikeuksien ja velvoitteiden tasapainoa, joka on pyritty vahvistamaan näillä sopimuksilla, toteuttamalla virallinen valitusmenettely olisi varmistettava, että yhteisön teollisuudella on oikeus saattaa komission käsiteltäviksi valitukset, jotka koskevat kolmansien maiden laittomia kauppatapoja, tämän asetuksen soveltamiseksi olisi oltava jäsenvaltioiden ja komission välistä yhteistyötä, ja tätä varten olisi järjestettävä kuulemisia neuvoa-antavassa komiteassa, tarkastusmenettelyn säännöt olisi määriteltävä selvästi, erityisesti yhteisön viranomaisten sekä niiden osapuolten oikeudet ja velvollisuudet, joita asia koskee, sekä ne edellytykset, joilla osapuolet, joita asia koskee, voivat saada tietoja ja pyytää, että heille annetaan tietoja tärkeimmistä tosiseikoista ja tarkastusmenettelyssä tehdyistä havainnoista, ja puolustaessaan kaupallisia etujaan yhteisöllä on oltava käytettävissään päätöksentekomenettely, joka mahdollistaa nopean ja tehokkaan toiminnan, ON ANTANUT TÄMÄN ASETUKSEN: 1 artikla Tavoitteet Tällä asetuksella toteutetaan kauppapolitiikan menettelyt, joiden tarkoituksena on kansainvälisiä velvoitteita ja menettelyjä noudattaen: a) ryhtyä toimiin laittomia kauppatapoja vastaan niistä aiheutuvan vahingon poistamiseksi; b) varmistaa, että yhteisön oikeuksia käytetään täysimääräisesti kolmansien maiden kauppatapojen osalta. 2 artikla Määritelmät 1. Tässä asetuksessa tarkoitettuina laittomina kauppatapoina pidetään kaikkia kolmansien maiden kansainvälistä kauppaa koskevia toimia, jotka eivät ole kansainvälisen oikeuden tai yleisesti hyväksyttyjen sääntöjen mukaisia. 2. Tässä asetuksessa tarkoitettuina yhteisön oikeuksina pidetään kansainvälistä kauppaa koskevia oikeuksia, joihin yhteisö voi turvautua joko kansainvälisen oikeuden tai yleisesti hyväksyttyjen sääntöjen nojalla. 3. Tässä asetuksessa tarkoitettuna vahinkona pidetään yhteisön tuotannolle aiheutunutta tai sitä uhkaavaa merkittävää vahinkoa. 4. Ilmaisulla "yhteisön tuotanto" tarkoitetaan kaikkia yhteisön tuottajia, jotka - tuottavat samanlaisia tuotteita kuin laittomien kauppatapojen kohteena olevat tuotteet tai niiden kaltaisia tuotteita tai kyseisten tuotteiden kanssa suoraan kilpailevia tuotteita, tai jotka - ovat laittomien kauppatapojen kohteena olevien tuotteiden kuluttajia tai jalostajia, tai kaikkia niitä tuottajia, joiden yhteenlaskettu tuotanto muodostaa huomattavan suuren osuuden yhteisön kyseisten tuotteiden kokonaistuotannosta; kuitenkin, a) jos tuottajat ovat yhteydessä viejiin tai tuojiin tai ovat itse laittomien kauppatapojen kohteena oletettavasti olevien tuotteiden tuojia, ilmaisun "yhteisön tuotanto" voidaan tulkita viittaavan kaikkiin muihin tuottajiin, b) erityisolosuhteissa yhteisön tietyn alueen tuottajia voidaan pitää yhteisön tietyn tuotannon edustajina, jos heidän yhteenlaskettu tuotantonsa muodostaa suurimman osan kyseisen tuotteen tuotannosta siinä jäsenvaltiossa tai niissä jäsenvaltioissa, jossa tai joissa kyseinen alue sijaitsee, sillä edellytyksellä, että: i) jos laittomat kauppatavat koskevat tuontia yhteisöön, niiden vaikutus keskittyy kyseiseen jäsenvaltioon tai kyseisiin jäsenvaltioihin, ii) jos laittomat kauppatavat koskevat yhteisön vientiä kolmanteen maahan, merkittävä osuus näiden tuottajien tuotannosta viedään kyseiseen kolmanteen maahan. 3 artikla Yhteisön tuottajien nimissä tehty valitus 1. Sellainen luonnollinen henkilö tai oikeushenkilö sekä sellainen yhteenliittymä, joka ei ole oikeushenkilö, joka toimii yhteisön tuotannon nimissä ja joka katsoo, että sille on aiheutunut vahinkoa laittomista kauppatavoista, voi tehdä asiasta kirjallisen valituksen. 2. Valituksessa on oltava riittävä näyttö laittomien kauppatapojen olemassaolosta sekä niistä aiheutuvasta vahingosta. Vahinko on osoitettava 8 artiklassa esitettyjen tekijöiden perusteella. 3. Valitus osoitetaan komissiolle, joka toimittaa siitä jäljennöksen jäsenvaltioille. 4. Valitus voidaan peruuttaa, jolloin menettely voidaan lopettaa, jollei menettelyn lopettaminen ole yhteisön edun vastaista. 5. Jos kuulemisen jälkeen on ilmeistä, että valituksessa ei ole sellaista riittävää näyttöä, jonka vuoksi tutkimuksen aloittaminen olisi perusteltua, valituksen tekijälle ilmoitetaan tästä. 4 artikla Jäsenvaltion tekemä tarkastuspyyntö 1. Jäsenvaltiot voivat pyytää komissiota aloittamaan 1 artiklassa tarkoitetut menettelyt. 2. Ne toimittavat komissiolle tarvittavan näytön pyyntöjensä tueksi. Jos väitetään, että kyseessä ovat laittomat kauppatavat, niiden olemassaolo sekä niistä aiheutuva vahinko on osoitettava 8 artiklassa esitettyjen tekijöiden perusteella. 3. Komissio ilmoittaa viipymättä muille jäsenvaltioille näistä pyynnöistä. 4. Jos kuulemisen jälkeen on ilmeistä, että pyynnössä ei ole sellaista riittävää näyttöä, jonka vuoksi tutkimuksen aloittaminen olisi perusteltua, jäsenvaltiolle ilmoitetaan tästä. 5 artikla Kuulemismenettely 1. Tässä asetuksessa tarkoitettuja kuulemisia varten perustetaan neuvoa-antava "komitea", jäljempänä komitea, joka muodostuu jäsenvaltioiden edustajista ja jonka puheenjohtajana on komission edustaja. 2. Kuulemiset aloitetaan jäsenvaltion pyynnöstä tai komission aloitteesta. Komitean puheenjohtaja toimittaa jäsenvaltioille mahdollisimman nopeasti kaikki hänen hallussaan olevat asian kannalta merkitykselliset tiedot. 3. Komitean kutsuu koolle sen puheenjohtaja. 4. Tarvittaessa kuulemiset voidaan suorittaa kirjallisesti. Tällöin komissio ilmoittaa asiasta kirjallisesti jäsenvaltioille, jotka voivat kahdeksan työpäivän kuluessa siitä, kun ne ovat saaneet ilmoituksen, antaa lausuntonsa kirjallisesti tai pyytää suullista kuulemista. 6 artikla Yhteisön tarkastusmenettely 1. Jos komission mukaan kuulemisen päätyttyä on ilmeistä, että on olemassa riittävä näyttö, jonka vuoksi tarkastusmenettelyn aloittaminen on perusteltua, ja että tarkastusmenettelyn aloittaminen on tarpeen yhteisön edun kannalta, komissio toimii seuraavasti: a) se ilmoittaa tarkastusmenettelyn aloittamisesta Euroopan yhteisöjen virallisessa lehdessä; tässä ilmoituksessa yksilöidään tuote ja kyseiset maat, siinä on yhteenveto saaduista tiedoista, ja siinä täsmennetään, että kaikki tarvittavat tiedot on toimitettava komissiolle; siinä vahvistetaan määräaika, jonka kuluessa osapuolet, joiden etua asia koskee, voivat kirjallisesti antaa tiedon näkemyksistään ja pyytää, että komissio kuulee heitä suullisesti 5 kohdan mukaisesti; b) se ilmoittaa virallisesti menettelyn kohteena olevan maan tai menettelyn kohteena olevien maiden edustajille, joita voidaan tarvittaessa kuulla; c) se suorittaa tarkastuksen yhteisön tasolla yhteistyössä jäsenvaltioiden kanssa. 2. a) Tarvittaessa, ja erityisesti tapauksessa, jossa väitetään, että kyseessä ovat laittomat kauppatavat, komissio tutkii kaikki ne tiedot, joita se pitää tarpeellisina, ja pyrkii todentamaan nämä tiedot tuojien, kauppiaiden, edustajien, tuottajien, kaupallisten yhteenliittymien ja järjestöjen kanssa, jos kyseiset yritykset tai järjestöt antavat siihen suostumuksensa. b) Tarvittaessa komissio tekee tutkimuksia kolmansien maiden alueella, jos kyseisten maiden hallituksille on ilmoitettu virallisesti asiasta ja jos nämä eivät kohtuullisessa ajassa vastusta tutkimusten tekemistä. c) Komissiota avustavat sen tutkimuksissa sen jäsenvaltion edustajat, jonka alueella todentaminen tehdään, jos kyseinen jäsenvaltio sitä pyytää. 3. Jäsenvaltiot toimittavat komissiolle sen pyynnöstä ja sen määrittelemien yksityiskohtaisten sääntöjen mukaisesti kaikki tarkastuksessa tarvittavat tiedot. 4. a) Valituksen tekijät, kyseiset viejät ja tuojat sekä tärkeimpien vienti- tai tuontimaiden edustajat voivat tutustua kaikkiin komissiolle toimitettuihin tietoihin, lukuun ottamatta komission ja hallinnon sisäiseen käyttöön tarkoitettuja asiakirjoja, jos nämä tiedot liittyvät heidän etujensa puolustamiseen eivätkä ne ole 7 artiklassa tarkoitettuja luottamuksellisia tietoja ja jos komissio käyttää niitä tarkastusmenettelyssään. Kyseiset henkilöt osoittavat komissiolle perustellun kirjallisen hakemuksen, josta selviää, mitä tietoja pyydetään. b) Valituksen tekijät, kyseiset viejät ja tuojat sekä tärkeimpien vienti- tai tuontimaiden edustajat voivat pyytää, että heille annetaan tietoja tärkeimmistä tosiseikoista ja tarkastusmenettelyssä tehdyistä havainnoista. 5. Komissio voi kuulla osapuolia, joita asia koskee. Sen on kuultava heitä, jos he ovat sitä kirjallisesti pyytäneet Euroopan yhteisöjen virallisessa lehdessä julkaistussa ilmoituksessa asetetussa määräajassa ja jos pyynnössä on osoitettu, että menettelyn lopputulos todella ensisijaisesti koskee heitä. 6. Lisäksi komissio tarjoaa pyynnöstä osapuolille, joita asia ensisijaisesti koskee, mahdollisuuden tavata, jotta heillä on tilaisuus esittää erilaisia näkökantoja sekä mahdollisia vastaväitteitä. Tämän mahdollisuuden yhteydessä komissio ottaa huomioon osapuolten toivomukset ja tarpeen säilyttää tietojen luottamuksellisuus. Osapuolen ei tarvitse osallistua tapaamiseen, eikä poissaolosta aiheudu haittaa hänen asiassaan. 7. Jollei komission pyytämiä tietoja toimiteta kohtuullisessa ajassa tai jos tutkimusta merkittävästi vaikeutetaan, päätelmät voidaan tehdä käytettävissä olevien tietojen perusteella. 8. Komissio päättää mahdollisimman pian yhteisön tarkastusmenettelyn aloittamisesta 3 tai 4 artiklan mukaisesti tehdyn valituksen tai pyynnön perusteella; se päättää asiasta 45 päivän kuluessa asian saattamisesta sen käsiteltäväksi; tämä määräaika voidaan erityisolosuhteissa pidentää 60 päiväksi. 9. Päätettyään tarkastuksensa komissio antaa komitealle kertomuksen. Tämä kertomus on tavallisesti esitettävä viiden kuukauden kuluessa siitä, kun menettelyn aloittamisesta on ilmoitettu, jollei tarkastuksen monimutkaisuus edellytä sitä, että komissio pidentää tämän määräajan seitsemäksi kuukaudeksi. 7 artikla Luottamuksellisuus 1. Tätä asetusta sovellettaessa saatuja tietoja voidaan käyttää ainoastaan siihen tarkoitukseen, johon niitä on pyydetty. 2. a) Neuvosto, komissio ja jäsenvaltiot sekä niiden palveluksessa olevat eivät saa muutoin kuin tiedot toimittaneen osapuolen nimenomaisella suostumuksella ilmaista tätä asetusta sovellettaessa saatuja luonteeltaan luottamuksellisia tietoja tai tarkastusmenettelyn osapuolen luottamuksellisina toimittamia tietoja. b) Luottamuksellista käsittelyä koskevassa pyynnössä esitetään, miksi tiedot ovat luottamuksellisia, ja sen mukana toimitetaan tietoja koskeva yhteenveto, joka ei ole luottamuksellinen, taikka selvitys syistä, miksi tiedoista ei voi laatia yhteenvetoa. 3. Tietoa pidetään tavallisesti luottamuksellisena, jos sen ilmaiseminen on omiaan aiheuttamaan huomattavia haitallisia seurauksia sille, joka on toimittanut tämän tiedon tai on toiminut tietolähteenä. 4. Jos kuitenkin on ilmeistä, että luottamuksellista käsittelyä koskeva pyyntö ei ole perusteltu tai jos tiedot toimittanut ei halua, että ne saatetaan julkisiksi, tai ei halua sallia niiden ilmaisemista yleisessä muodossa tai yhteenvetona, kyseiset tiedot voidaan olla ottamatta huomioon. 5. Tämä artikla ei estä yhteisön viranomaisia ilmaisemasta yleisiä tietoja, eikä varsinkaan sellaisia perusteita, joille tämän asetuksen nojalla tehdyt päätökset perustuvat. Tällaisessa ilmaisemisessa on otettava huomioon niiden osapuolten oikeutetut edut, joiden etua asia koskee, sen suhteen, ettei heidän liikesalaisuuksiaan paljasteta. 8 artikla Vahingon tarkastaminen 1. Vahingon tarkastamisessa on otettava huomioon erityisesti seuraavat tekijät: a) yhteisön kyseisen tuonnin ja viennin määrä, erityisesti jos tuonti tai vienti on merkittävästi kasvanut tai vähentynyt joko absoluuttiselta arvoltaan tai suhteessa tuotantoon tai kulutukseen kyseisillä markkinoilla; b) yhteisön tuottajien kilpailijoiden hinnat erityisesti sen määrittämiseksi, onko yhteisössä tai kolmansien maiden markkinoilla merkittävästi laskettu hintoja suhteessa yhteisön tuottajien hintoihin; c) edellä 2 artiklan 4 kohdassa määriteltyyn yhteisön tuotantoon kohdistuvat vaikutukset, sellaisena kuin se on esitetty tiettyjen sellaisten taloudellisten tekijöiden suuntauksissa, kuten - tuotanto, - kapasiteetin käyttö, - varastot, - myynti, - markkinaosuus, - hinta (eli hintojen aleneminen tai hintojen tavanomaisen nousun estäminen), - voitot, - pääoman palautukset, - sijoitukset, - työllisyys. 2. Jos väitetään, että vahinkoa uhkaa aiheutua, komissio tutkii myös, voidaanko selvästi olettaa, että jokin erityinen tilanne on omiaan muuttumaan todelliseksi vahingoksi. Tässä suhteessa on otettava huomioon myös seuraavat tekijät: a) viennin määrän kasvu markkinoille, joilla yhteisön tuotteet kilpailevat, b) alkuperämaan tai viejämaan vientikapasiteetti sellaisena kuin se jo on tai tulee lähitulevaisuudessa olemaan sekä se todennäköisyys, että tähän kapasiteettiin perustuva vienti tapahtuu a alakohdassa tarkoitetuille markkinoille. 3. Muiden sellaisten tekijöiden aiheuttamia vahinkoja, jotka yksin tai yhdessä muiden tekijöiden kanssa vaikuttavat haitallisesti yhteisön tuotantoon, ei saa liittää kyseisiin kauppatapoihin. 9 artikla Menettelyn päätökseen saattaminen 1. Jos tarkastusmenettelyn tuloksena on, että yhteisön etu ei edellytä mitään toimia, menettelyn päätökseen saattamisesta päätetään 12 artiklan säännöksiä noudattaen. 2. a) Menettelyn päätökseen saattamisesta voidaan päättää myös 11 artiklan säännöksiä noudattaen, jos tarkastusmenettelyn päätyttyä kyseinen kolmas maa toteuttaa tai kyseiset kolmannet maat toteuttavat riittävinä pidettävät toimenpiteet. b) Komissio valvoo näiden toimenpiteiden soveltamista tarvittaessa säännöllisin väliajoin toimitettavien tietojen perusteella, joita se voi pyytää kyseisiltä kolmansilta mailta ja tarvittaessa todentaa. c) Jos kolmannen maan tai kolmansien maiden toimenpiteet on kumottu, niitä on lykätty tai ne on pantu täytäntöön epäasianmukaisesti tai jos komissiolla on syytä olettaa, että näin on tapahtunut, tai lopuksi, jos komission b alakohdan nojalla pyytämiä tietoja ei ole toimitettu, komissio ilmoittaa tästä jäsenvaltioille, ja jos tarkastuksen tulokset ja käytettävissä olevat uudet tosiseikat osoittavat sen tarpeelliseksi ja perustelluksi, toimenpiteet toteutetaan 11 artiklan mukaisesti. 10 artikla Kauppapoliittisten toimenpiteiden toteuttaminen 1. Jos tarkastusmenettelyn tuloksena on, että yhteisön edun vuoksi on tarpeen: a) ryhtyä toimiin laittomia kauppatapoja vastaan niistä aiheutuvan vahingon poistamiseksi tai b) varmistaa, että yhteisön oikeuksia käytetään täysimääräisesti kolmansien maiden kauppatapojen osalta, aiheellisista toimenpiteistä päätetään 11 artiklassa tarkoitettua menettelyä noudattaen. 2. Jos yhteisön kansainväliset velvoitteet edellyttävät, että aikaisemmasta kansainvälisestä neuvottelu- tai sovittelumenettelystä luovutaan, 3 kohdassa tarkoitetuista toimenpiteistä päätetään vasta kun menettely on päättynyt ja ottaen huomioon sen tulokset. 3. Kaikki sellaiset kauppapoliittiset toimenpiteet voidaan toteuttaa, jotka ovat olemassa olevien kansainvälisten velvoitteiden ja menettelyjen mukaisia, erityisesti: a) kauppapoliittisista neuvotteluista aiheutuvien myönnytysten lykkääminen tai peruuttaminen, b) olemassa olevien tullien korottaminen tai muun tuontimaksun käyttöönotto, c) sellaisten määrällisten rajoitusten tai muiden toimenpiteiden käyttöönotto, jotka muuttavat tuonti- tai vientiehtoja tai vaikuttavat muulla tavoin kyseisten kolmansien maiden kanssa käytävään kauppaan. 4. Vastaavat päätökset perustellaan ja julkaistaan Euroopan yhteisöjen virallisessa lehdessä. Julkaisemista pidetään myös ilmoituksena maista ja osapuolista, joita asia pääasiallisesti koskee. 11 artikla Päätöksentekomenettely 1. Edellä 9 ja 10 artiklassa tarkoitetut päätökset tehdään seuraavien säännösten mukaisesti. 2. Jos on ryhdyttävä toimiin laitonta kauppatapaa vastaan 1 artiklan a alakohdan mukaisesti: a) kun yhteisö noudattaa virallista kansainvälistä neuvottelu- tai sovittelumenettelyä, näiden menettelyjen aloittamista, kulkua ja päätökseen saattamista koskevat päätökset tehdään 12 artiklan mukaisesti; b) kun yhteisön on tällaisen kansainvälisen menettelyn päätyttyä päätettävä toteutettavista kauppapoliittisista toimenpiteistä, neuvosto ratkaisee asian määräenemmistöllä komission ehdotuksesta perustamissopimuksen 113 artiklan mukaisesti 30 päivän kuluessa ehdotuksen vastaanottamisesta. 3. Jos on varmistettava, että yhteisö käyttää oikeuksiaan täysimääräisesti 1 artiklan b alakohdan mukaisesti, neuvosto ratkaisee asian määräenemmistöllä komission ehdotuksesta perustamissopimuksen 113 artiklan mukaisesti 30 päivän kuluessa ehdotuksen vastaanottamisesta. 12 artikla Jos tässä artiklassa tarkoitettua menettelyä noudatetaan, asian saattaa komitean käsiteltäväksi sen puheenjohtaja. Komission edustaja tekee komitealle ehdotuksen tarvittavista toimenpiteistä. Komitea käsittelee asian määräajassa, jonka puheenjohtaja voi asettaa asian kiireellisyyden mukaan. Komissio tekee päätöksen, jonka se antaa tiedoksi jäsenvaltioille ja jota sovelletaan kymmenen päivän kuluttua, jollei yksikään jäsenvaltio ole tänä aikana saattanut asiaa neuvoston käsiteltäväksi. Jäsenvaltion pyynnöstä neuvosto voi määräenemmistöllä tarkistaa komission päätöstä. Komission päätöstä sovelletaan 30 päivän kuluttua päivästä, jona asia on saatettu neuvoston käsiteltäväksi, jollei neuvosto ole ratkaissut asiaa tässä määräajassa. 13 artikla Tätä asetusta ei sovelleta tapauksiin, joita koskee muu yhteisen kauppapolitiikan alalla voimassa oleva sääntely. Se täydentää: - maatalouden yhteistä markkinajärjestelyä koskevaa sääntelyä ja sen soveltamista koskevia säännöksiä, - perustamissopimuksen 235 artiklan nojalla annettua erityissääntelyä, jota sovelletaan maataloustuotteiden jalostuksessa syntyneisiin tuotteisiin. Se ei rajoita muita perustamissopimuksen 113 artiklan nojalla mahdollisesti toteutettavia toimenpiteitä. 14 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä syyskuuta 1984. Neuvoston puolesta Puheenjohtaja P. BARRY (1) EYVL N:o C 205, 1.8.1983, s. 2 (2) EYVL N:o C 211, 8.8.1983, s. 24 (3) EYVL N:o L 201, 30.7.1984, s. 1 (4) EYVL N:o L 35, 9.2.1982, s. 1 (5) EYVL N:o L 103, 21.4.1983, s. 1 (6) EYVL N:o L 195, 5.7.1982, s. 1 (7) EYVL N:o L 195, 5.7.1982, s. 21 (8) EYVL N:o L 5, 7.1.1983, s. 12 (9) EYVL N:o L 14, 17.1.1984, s. 7